Държавен вестник, бр. 54, 2025 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  54
2. могат да бъдат придружавани по време 
на заседанията по тяхна преценка от други 
служители, които са компетентни по разглеж­
даните въпроси от дневния ред;
3. представят позицията на държавните 
органи и организациите, които представляват;
4. правят предложения по дневния ред на 
заседанията и внасят за разглеждане въпроси 
от тяхната компетентност, които се отнасят 
до дейността на Комисията по чл. 10, по реда 
на чл. 16, ал. 4;
5. информират държавните органи и орга­
низациите, които представляват, за взетите 
от Комисията решения, които са в тяхна 
компетентност;
6. предлагат решения по разглежданите 
от Комисията въпроси в рамките на своята 
компетентност;
7. допринасят активно за дейността на 
сформирани от председателя на Комисията 
временни и постоянни работни групи за из­
пълнение на определени задачи;
8. осигуряват изпълнението и отчитат 
приетите от Комисията решения в рамките 
на правомощията си;
9. предоставят на председателя на Ко­
мисията изискана от него информация по 
въпроси, свързани с компетенциите им от 
гледна точка на безопасността на движението 
по пътищата.
(2) Наблюдателите по чл. 5, ал. 1:
1. имат право да присъстват на заседанията;
2. имат право да участват в дискусиите и 
да се изказват;
3. имат право да правят предложения по 
дневния ред на заседанията и да внасят за 
разглеждане въпроси по реда на чл. 16, ал. 4;
4. са длъжни да предоставят на председате­
ля на Комисията изискана от него информа­
ция по въпроси, свързани с дейността им от 
гледна точка на безопасността на движението 
по пътищата.
(3) Всяко лице може да отправи пред­
ложение до председателя на Комисията за 
включването му като наблюдател в дейността 
на Комисията по реда на чл. 5.
Чл. 13. Секретарят на Комисията:
1. координира дейността на Комисията при 
изпълнение на дейността по чл. 10;
2. организира заседанията на Комисията, 
подпомага председателя на Комисията при 
провеждането им и изготвя протоколи от тях;
3. осигурява кореспонденцията и обмена на 
информация между заинтересованите страни 
при изпълнение на дейността по чл. 10;
4. поддържа архив за дейността на Коми­
сията;
5. изпълнява други задачи, възложени му 
от председателя на Комисията.
Чл. 14. (1) Комисията провежда редовни 
заседания не по-малко от веднъж на три ме­
сеца по предварително установена годишна 
работна програма, предложена от председа­
теля на Комисията и приета на последното 
є заседание за предходната година.
(2) Графикът и темите на заседанията по 
ал. 1 са индикативни и се съобразяват с:
1. очакваните сезонни специфики на път­
ната обстановка;
2. датите, свързани с безопасността на 
движението по пътищата – начало на учебната 
година, националния ден на безопасността на 
движението по пътищата, чествания, масови 
мероприятия и други;
3. периодите на изготвяне на стратегичес­
ки, планови и отчетни документи, свързани 
с безопасността на движението по пътищата;
4. други обстоятелства от значение за 
безопасността на движението по пътищата.
(3) При необходимост и по своя инициа­
тива председателят на Комисията може да 
свиква и извънредни заседания, които не са 
предвидени в програмата по ал. 1.
(4) Извънредните заседания могат да се 
провеждат и в състав, включващ само чле­
нове на Комисията, имащи отношение към 
разглеждания въпрос. В този случай се при­
ема, че е налице кворум, когато присъстват 
всички членове, представляващи държавен 
орган или организация, имащи отношение 
към разглеждания въпрос.
(5) На извънредните заседания по ал. 4 
могат да се обсъждат въпроси и да се вземат 
решения, които имат отношение само към 
дейността на държавните органи и органи­
зациите, чиито представители присъстват на 
заседанието.
(6) За приетите на заседанието решения 
по ал. 5 се уведомяват всички членове и 
наблюдатели в Комисията.
(7) Когато обстоятелствата налагат, из­
вънредните заседания по ал. 3 се свикват от 
председателя в срокове, по-кратки от пред­
видените по чл. 16, ал. 1.
(8) Заседанията на Комисията се свикват 
от председателя на Комисията писмено, по 
електронен път, чрез секретаря на Комисията.
(9) Кореспонденцията, свързана със за­
седанията на Комисията, се организира 
чрез секретаря на Комисията писмено, по 
електронен път, на електронните адреси на 
членовете, посочени в заповедта за опреде­
ляне на поименния състав на Комисията, и